ગેલપનો નકારાત્મક અનુભવનો આંક ૨૦૦૬થી અત્યાર સુધીમાં સોૈથી ઉંચો આ વર્ષે જોવા મળ્યો છે. કેટલા લોકોએ ચિંતા, સ્ટ્રેસ, ગમગીની, ગુસ્સો કે દુખાવો અનુભવ કર્યો તેના આધારે આ આંક નક્કી કરવામાં આવે છે. ૧૪૬ દેશોના લગભગ ૪૦ ટકા પુખ્ત લોકોએ કહયું કે તેમણે ચિંતા અથવા સ્ટ્રેસનો અનુભવ કર્યો હતો, ૨૩ ટકા લોકોએ કહયું કે તેઓ દુઃખી હતા અને ૨૦ ટકાએ કહયું કે તેઓ ગુસ્સે થયા હતા. આ સર્વેના પરિણામો પરથી જે આંક મળ્યો હતો તે ૩૦ પર પહોંચ્યો હતો જે ૨૦૧૬ના ૨૮ ટકા કરતા વધારે હતો અને ૨૦૦૭ના આંક ૨૩ કરતા તો ઘણો વધારે હતો.